মসজিদের মোতায়াল্লি মমতাজুর রহমান জানান, আমাদের মসজিদটি দীর্ঘদিন থেকে অত্যন্ত জরাজীর্ণ হয়ে পড়ে আছে। টিনে মরিচা পড়ে যায় এবং বৃষ্টির দিনে পানি পড়ে। আমরা শাহজাহান বাবলুর নিকট মসজিদটি পুনঃনির্মাণের জন্য সহযোগিতা চাই। তিনি আমাদেরকে আল্লাহর ওয়াস্তে সহযোগিতার আশ্বাস প্রদান করেন। তিনি আরো বলেন, আমরা সব প্রার্থী থেকে সহযোগিতা নিয়েছি। এছাড়া, বিভিন্ন প্রার্থী এবং এলাকাবাসী থেকে চাঁদার মাধ্যমে ইট, বালু, রড সহ নগদ প্রায় ২ লাখ টাকা  সংগ্রহ করেছি। আমারা অল্প কিছুদিনের মধ্যে কাজ শুরু করবো। তিনি নির্দিষ্ট পরিমাণ টাকা দেয়ার প্রতিশ্রতি কথা অস্বীকার করেন। মৌলভী শফিকুর রহমান বলেন, আমরা শাহজাহান বাবলুর নিকট জোর করে সহযোগিতা চেয়েছি। তিনি আল্লাহর ওয়াস্তে যা পারবো, তা দেবেন বলে জানান। তিনি নির্বাচনের আগে দেয়া সম্ভব নয় বলেও জানান। মজজিদের ইমাম মোহাম্মদ উল্লা জানান, আমরা শুনেছি, শাহজাহান বাবলু মৌকরা মাদ্রাসা সহ বিভিন্ন স্থানে সহযোগিতা করে আসছেন। আমরা মসজিদের জন্য সহযোগিতা চাইলে তিনি বলেন, নির্বাচনের পরে বললে, আমি সহযোগিতা করতাম। এখন নির্বাচনের সময়  সম্ভব নয় বলে জানান। তারপরও উনার স্বামর্থ অনুযায়ী আল্লাহর ওয়াস্তে সহযোগিতা করার কথা বলেছেন।